gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl es gl gl gl gl gl gl gl gl gl gl gl gl gl zh en sv fr de de gl gl gl gl gl gl pt gl gl gl gl gl gl gl es gl pt gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os vocabularios ortográficos da lingua portuguesa xa inclúen o léxico galego
Sábado, 01 de outubro de 2022
Publícase en Portugal o primeiro dicionario en conformidade co Acordo Ortográfico, incluíndo por vez primeira o léxico de uso común en Galiza.
"Un paso adiante para o recoñecemento do léxico galego como parte da lingua portuguesa". Así define Ângelo Cristóvão, membro da comisión executiva da Academia Galega da Língua Portugesa (AGLP), o feito de que o Vocabulário Ortográfico da Língua Portuguesa, publicado por Porto Editora, inclúa 800 palabras de uso común en Galiza.
Este compendio de palabras fora inicialmente presentado o pasado abril pola propia AGLP na sede da Academia das Ciências de Lisboa, nunha sesión conxunta coa Academia Brasileira de Letras. Tal e como nos adiantaba un lector no Open Vieiros, no seu conxunto, o dicionario contará con 180 mil entradas lexicais, cinco mil vocábulos do Brasil, 2.500 antropónimos e as devanditas 800 palabras do léxico galego, que por vez primeira se inclúen nun vocabulario ortográfico da lingua portuguesa.
Doutra banda, a Comissão de Lexicologia e Lexicografia da Academia Brasileira de Letras tamén anunciou que incluirá o léxico elaborado pola AGLP na próxima edición do seu propio Vocabulário Ortográfico que, previsibelmente, se presentará publicamente no inicio de 2010.
Acordo coa Universidade Aberta
A Academia Galega da Língua Portuguesa e maila Universidade Aberta (entidade estatal de ensino superior, con sede en Lisboa) asinaron ademais un importante acordo de colaboración. No seu marco, promocionaranse as relacións e intercambios culturais, científicos e educacionais entre ambas entidades. Asemade, chegouse ao compromiso de divulgación das súas respectivas actividades e os alumnos galegos poderán optar á oferta educativa desta institución, que ofrece a posibilidade de acceder aos seus títulos dende a distancia, grazas a métodos de e-learning.
Contra o bilingüismo, hexemonía social do galego
Outra noticia do ámbito reintegracionista remítenos á participación da plataforma Galego Sempre Mais na manifestación prevista para o vindeiro 18 de outubro en defensa da lingua. Este colectivo acordou adherirse á protesta, como xa fixera o pasado Día das Letras, e marchará baixo unha faixa que rece: "Contra o bilingüismo, hegemonia social do galego".
Academia Galega de Lingua Portuguesa (AGLP)
Timor-Leste ratifica o Acordo Ortográfico
Timor-Leste ratifica o Acordo Ortográfico
Academia Galega da Língua Portuguesa presenta o 'Léxico da Galiza'
A Academia Galega da Língua Portuguesa prepara un "léxico da Galiza", cunhas 700 palabras
Máis atraso no Acordo Ortográfico da Lingua Portuguesa
"A Academia nace cunha conciencia clara de unidade do galego-portugués"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O profesor João Malaca Casteleiro é membro da Academia das Ciências de Lisboa e coordenador do Vocabulário Ortográfico da Língua Portuguesa
Momento da presentación do Vocabulário Ortográfico da Língua Portuguesa, que inclúe o léxico galego
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto